**ОБЩИНСКА ИЗБИРАТЕЛНА КОМИСИЯ ВЪРШЕЦ**

**П Р О Т О К О Л**

**№ 22**

Днес, 14.10.2015 г. от 13:00 часа, в заседателната зала на Общинска администрация – Вършец, се проведе заседание на Общинска избирателна комисия Вършец.

Присъстваха:

|  |  |
| --- | --- |
| ПРЕДСЕДАТЕЛ | Петя Валентинова Иванова |
| ЗАМ. – ПРЕДСЕДАТЕЛ | Любен Димитров Ставров |
| СЕКРЕТАР | Петър Страхилов Петров |
| ЧЛЕН | Митка Кунова Алексиева |
| ЧЛЕН | Василка Георгиева Дамянова |
| ЧЛЕН | Албена Георгиева Петрова |
| ЧЛЕН | Красимир Найденов Костов |
| ЧЛЕН | Миланка Кръстева Николова |
| ЧЛЕН | Калин Ангелов Найденов |
| ЧЛЕН | Игнат Николов Добрев  |
| ЧЛЕН | Милена Велиславова Ангелова |

Заседанието протече при следния

**ДНЕВЕН РЕД:**

1. Определяне на упълномощени представители на ОИК Вършец за приемане на отпечатаните бюлетини за изборен район 1212, община Вършец, от съответната печатница и осъществяването на контрол при транспортирането и доставката и им.
2. Определяне членове на ОИК, график и програма за провеждане обучение на СИК.
3. Разпределяне членовете на ОИК, които да осъществят контрол върху дейността на СИК/ПСИК на територията на община Вършец в изборния ден.

 По т. 1 от дневния ред във връзка с писмо № МИ – 15 – 1278/12.10.2015 г. на ЦИК и т. 17 от решение № 2363 – МИ/26.09.2015 г. на ЦИК, ОИК – Вършец следва да определи двама члена на комисията от различни партии и коалиции за приемане на отпечатаните бюлетини.

 На основание чл. 87, ал. 1, т. 9, предложение второ от изборния кодекс и от решение № 2363 – МИ/26.09.2015 г. на ЦИК, ОИК – Вършец взе следното

**РЕШЕНИЕ № 107 – МИ/НР**

 ОПРЕДЕЛЯ двама членове от ОИК – Вършец, от различни партии и коалиции, за примане на отпечатаните бюлетини за провеждане на изборите за общински съветници и кметове на 25 октомври 2015 г. от  Печатница „Лито Балкан” АД за община Вършец, а именно:

1. Петя Валентинова Иванова – Председател на ОИК – Вършец;
2. Албена Георгиева Петрова – Член на ОИК – Вършец.

 При обективна невъзможност на състава,  определя –резервни членове:

1. Миланка Кръстева Николова – Член на ОИК – Вършец;
2. Василка Георгиева Дамянова – Член на ОИК – Вършец.

 Упълномощените представители на комисията да подпишат приемо – предавателния протокол за получаването и предаването на бюлетините.

 Решението подлежи на оспорване в тридневен срок по реда на чл. 88, ал. 1 от ИК пред Централната избирателна комисия София.

 **Решението бе прието с 11 гласа „за“, против – няма.**

 По т. 2 от дневния ред съгласно методическите правила за дейността на ОИК при провеждане обучението на СИК, ОИК – Вършец определя:

1. Членове на ОИК за провеждане на обучението на СИК.
2. График за провеждане на обучението.
3. Утвърждаване програма за обучението.

 На основание чл. 87, ал. 1, т. 4 от ИК и утвърдена с решение № 2523 – МИ/НР от 08.10.2015 г. на ЦИК програма за обучение на СИК в страната, ОИК Вършец взе следното

**РЕШЕНИЕ № 108 – МИ/НР**

1. Определя членове на ОИК за провеждане обучението на СИК в община Вършец, както следва:
* Петя Иванова – Председател на ОИК Вършец
* Петър Петров – Секретар ма ОИК Вършец
* Миланка Николова – Член на ОИК Вършец
* Албена Петрова – Член на ОИК Вършец
* Ралица Добрилова – Експерт към ОИК Вършец
1. Определя дата 21 октомври 2015 год. (сряда) за провеждане на обучението в Градска художествена галерия – Вършец, с адрес ул. Република № 73

Утвърждава следния график за провеждане на обучението

|  |  |
| --- | --- |
| Начален час на обучението | Секция № |
| 14 часа | От № 12 до № 17 включително |
| 15 часа | От № 7 до № 11 включително |
| 16 часа | От № 1 до № 6 включително |

1. Утвърждава следната обучителна програма:

|  |
| --- |
| 1. Организация на работата на СИК – правомощия на СИК; вземане и оформяне на решения; разпределяне на функции между членовете на СИК; разглеждане на жалби и сигнали на избирателите |
| 2. Работа на СИК с избирателните списъци и изборни книжа – вписване на данни в избирателните списъци; дописване на избирателите в изборния ден; вземане и оформяне на решение на СИК при отказ за допускане на граждани до гласуване |
| 3. Получаване на изборни книжа и материали в предизборния ден и оборудване на изборното помещение – видове изборни книжа и материали; подписване на протоколи за приемане и предаване; оборудване на изборното помещение и кабините за гласуване; запечатване на помещението |
| 4. Изборен ден – начало и край на гласуването; действия на СИК при откриването на изборния ден; забрани при гласуването; нарушения на изборния процес; лица, които имат право да присъстват в изборния ден; подаване на информация за избирателната активност; взаимодействие с общинската администрация, ОИК и органите на Министерството на вътрешните работи |
| 5. Гласуване на избирателите в СИК и необходими документи за гласуване – гласуване на избиратели, вписани в избирателния списък; гласуване на граждани, имащи право да гласуват, но които не са вписани в избирателния списък; гласуване на лица, заети в произвеждането на изборите; гласуване на избиратели с увредено зрение или със затруднения в придвижването; гласуване с придружител; необходими документи за гласуване. |
| 6. Гласуване в подвижна избирателна секция – получаване на книжата и маркиране на печата; гласуване; отпечатване и връщане на подвижната избирателна кутия в помещението на СИК. |
| 7. Преброяване на гласовете – бюлетина за гласуване; действителен и недействителен глас; отваряне на избирателната кутия; подреждане на бюлетините; броене на гласове и преференции; лица, които имат право да присъстват в изборното помещение. |
| 8. Вписване на данни в секционния протокол – вписване на данни в протокола преди отваряне на избирателната кутия; вписване на данни след отварянето на избирателната кутия и преброяването на гласовете; чернова за преференции; контроли; подписване; поправки и лица, които получават копия от протокола. |
| 9. Опаковане на изборните книжа и материали и предаване на секционния протокол на ОИК – опаковане на изборните книжа и материали; транспортиране и предаване на изборните книжа на ОИК; действия на СИК в Изчислителния пункт на ОИК |
| 10. Специфики и различия при изборите за общински съветници и за кметове и за националния референдум; за специфики при произвеждането на втори тур за избор на кметове. |

 Решението подлежи на оспорване в тридневен срок по реда на чл. 88, ал. 1 от ИК пред Централната избирателна комисия София.

 **Решението бе прието с 11 гласа „за“, против – няма.**

 **По т. 3 от дневния ред на основание чл. 87, ал. 1, т. 2 от ИК с цел разпределяне отговорността на членовете на ОИК за контролиране и подпомагане дейността на СИК през изборния ден, ОИК – Вършец взе следното**

**РЕШЕНИЕ № 108 – МИ/НР**

 **Разпределяне членовете на ОИК Вършец за отговорници през изборния ден 25 октомври 2015 г. по секционни избирателни комисии както следва:**

|  |  |  |
| --- | --- | --- |
| **№ по ред** | **Секция №** | **Отговорници** |
| **1.** | **№ 121200001 и № 121200002** | **Петър Петров****Калин Найденов** |
| **2.** | **№ 121200003 и № 121200004** | **Миланка Николова****Любен Ставров** |
| **3.** | **№ 121200005, № 121200006 и № 121200017** | **Василка Дамянова****Игнат Добрев** |
| **4.** | **№ 121200007 и № 121200008** | **Петя Иванова****Красимир Костов** |
| **5.** | **№ 121200009 и № 121200016** | **Албена Петрова****Милена Ангелова** |
| **6.** | **№ 121200010 и № 121200011** | **Митка Кунова** |
| **7.** | **№ 121200012 и № 121200013** | **Петя Иванова****Милена Ангелова** |
| **8.** | **№ 121200014 и № 121200015** | **Василка Дамянова****Петър Петров** |

 **Отговорниците по секции контролират и подпомагат секционните избирателни комисии през изборния ден.**

 Решението подлежи на оспорване в тридневен срок по реда на чл. 88, ал. 1 от ИК пред Централната избирателна комисия София.

 **Решението бе прието с 11 гласа „за“, против – няма.**

 **След изчерпване на дневния ред, заседанието бе закрито в 13:40 часа.**

ПРОТОКОЛЧИК: ПРЕДСЕДАТЕЛ:

*В. Дамянова П. Иванова*

 СЕКРЕТАР:

 *П. Петров*